
Necesitatea instituirii unor reguli de 
realizare a operaţiunilor de încasări şi 
plă\i în numerar a survenit în contextul 
efortului constant al statelor dezvoltate de 
a preveni fenomenul evaziunii fiscale. 
Astfel , pentru crearea unui mediu 
nefavorabil derulării operaţiunilor 
financiare frauduloase, s-a considerat 
necesar ca fluxurile de numerar să fie 
limitate, sursa acestora fiind dificil de 
identificat. In acelaşi timp, regulile 
instituite pentru realizarea operaţiunilor 
de încasări şi plăţi în numerar au avut ca 
obiectiv secundar determinarea 
persoanelor fizice şi juridice de a apela, în 
mod uzual, la sistemul financiar-bancar, 
instituţiilor din acest sector fiindu-le 
impuse obligaţii legale de cunoaştere a 
clientelei şi de raportare a tranzacţiilor 
suspecte. 

